SK Úradný vestník Európskej únie C 429/2

Na tieto informácie sa upozorňujú ABDOLLAHI Hamed (alias Mustafa Abdullahi), ARBABSIAR Manssor (alias Mansour Arbabsiar), SHAHLAI Abdul Reza (alias Abdol Reza Shala’i, alias Abd-al Reza Shalai, alias Abdorreza Shahlai, alias Abdolreza Shahla’i, alias Abdul-Reza Shahlaee, alias Hajj Yusef, alias Haji Yusif, alias Hajji Yasir, alias Hajji Yusif, alias Yusuf Abu-al-Karkh), SHAKURI Ali Gholam, SOLEIMANI Qasem (alias Ghasem Soleymani, alias Qasmi Sulayman, alias Qasem Soleymani, alias Qasem Solaimani, alias Qasem Salimani, alias Qasem Solemani, alias Qasem Sulaimani, alias Qasem Sulemani), AL-AQSA MARTYRS‘ BRIGADE (BRIGÁDY MUČENÍKOV AL-AKSÁ), „EJÉRCITO DE LIBERACIÓN NACIONAL“ („National Liberation Army“) („Národná oslobodzovacia armáda“), „FUERZAS ARMADAS REVOLUCIONARIAS DE COLOMBIA“ – „FARC“ („Revolutionary Armed Forces of Colombia“) („Revolučné ozbrojené sily Kolumbie“), „SENDERO LUMINOSO“ – „SL“ („Shining Path“) („Svetlý chodník“) – osoby, skupiny a subjekty uvedené na zozname ustanovenom v článku 2 ods. 3 nariadenia Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu

[pozri prílohu k vykonávaciemu nariadeniu Rady (EÚ) 2016/1127 z 12. júla 2016]

(2016/C 429/02)

Tieto informácie sú určené osobám, skupinám a subjektom uvedeným na zozname vo vykonávacom nariadení Rady (EÚ) 2016/1127 (1).

Nariadením Rady (ES) č. 2580/2001 (2) sa ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutým osobám, skupinám a subjektom, a zákaz priameho či nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov týmto osobám, skupinám a subjektom.

Rada získala nové informácie v súvislosti so zaradením týchto osôb, skupín a subjektov na uvedený zoznam. Rada po zvážení týchto informácií príslušným spôsobom zmenila odôvodnenia.

Dotknuté osoby, skupiny a subjekty môžu podať žiadosť s cieľom získať aktualizované odôvodnenia Rady k ich ponechaniu na uvedenom zozname, a to na túto adresu:

Council of the European Union (Attn: CP 931 designations) Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

Uvedená žiadosť by sa mala zaslať do 28. novembra 2016.

Dotknuté osoby, skupiny a subjekty môžu kedykoľvek predložiť Rade na uvedenú adresu žiadosť spolu so všetkými sprievodnými dokladmi o opätovné zváženie rozhodnutia zaradiť ich na uvedený zoznam alebo ich na tomto zozname ponechať. Takéto žiadosti sa po doručení posúdia. V tejto súvislosti sa dotknuté osoby, skupiny a subjekty upozorňujú na pravidelnú revíziu tohto zoznamu, ktorú Rada vykonáva podľa článku 1 ods. 6 spoločnej pozície 2001/931/SZBP (3). V záujme toho, aby sa Rada mohla žiadosťami zaoberať pri najbližšej revízii, mali by sa predložiť do 9. decembra 2016.

Dotknuté osoby, skupiny a subjekty sa upozorňujú na možnosť podať príslušným orgánom príslušných členských štátov uvedených v prílohe k predmetnému nariadeniu žiadosť s cieľom získať povolenie použiť zmrazené finančné prostriedky na základné potreby alebo konkrétne platby v súlade s článkom 5 ods. 2 uvedeného nariadenia.

(1) Ú. v. EÚ L 188, 13.7.2016, s. 1.

(2) Ú. v. ES L 344, 28.12.2001, s. 70.

(3) Ú. v. ES L 344, 28.12.2001, s. 93.